ข้อบังคับข้อบังคับการประชุม ก.ต. พ.ศ.๒๕๔๓ อาศัยอำนาจตามความในมาตรา ๔๕ วรรคแปดแห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ ก.ต.ออกข้อบังคับการประชุมของ ก.ต. ไว้ดังต่อไปนี้ข้อ ๑ข้อบังคับนี้เรียกว่า ข้อบังคับการประชุม ก.ต. พ.ศ. ๒๕๔๓ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกข้อบังคับ ก.ต. ว่าด้วยระเบียบการประชุมและการลงมติ พ.ศ. ๒๕๓๕ข้อ ๔ให้ประธานศาลฎีการักษาการตามข้อบังคับนี้หมวด ๑ประธานในที่ประชุมอำนาจและหน้าที่ของประธาน ก.ต.และหน้าที่ของเลขานุการก.ต. ข้อ ๕ให้ประธาน ก.ต. เป็นประธานในที่ประชุม ก.ต.ในกรณีที่ประธาน ก.ต. ไม่อาจมาประชุมได้ ไม่อยู่ในที่ประชุมหรือเมื่อตำแหน่งประธานศาลฎีกาว่างลงหรือไม่อาจปฏิบัติราชการได้ให้ที่ประชุมเลือกกรรมการตุลาการศาลยุติธรรมคนหนึ่งเป็นประธานในที่ประชุมข้อ ๖ให้ผู้ทำการแทนประธานศาลฎีกาตามที่กำหนดไว้ในพระธรรมนูญศาลยุติธรรมทำหน้าที่กรรมการตุลาการศาลยุติธรรมในระหว่างที่ตำแหน่งประธานศาลฎีกาว่างลงหรือไม่อาจปฏิบัติราชการได้และมีอำนาจหน้าที่ตามข้อ ๘ (๑) (๒) และตามที่กำหนดไว้ในข้อบังคับนี้ แต่จะทำหน้าที่เป็นประธานก.ต. ไม่ได้ เว้นแต่จะได้รับเลือกจากที่ประชุม ก.ต. ตามข้อ ๕ วรรคสองข้อ ๗ให้ผู้ได้รับเลือกเป็นประธานในที่ประชุมตามข้อ ๕ วรรคสอง มีอำนาจและหน้าที่ตามข้อ๘ (๓) (๔) (๕) และ (๖)ข้อ ๘ ประธานก.ต. มีอำนาจและหน้าที่ดังนี้(๑) เรียกประชุม ก.ต. หรือสั่งให้เลขานุการ ก.ต.เรียกหรือนัดประชุม ก.ต.(๒) สั่งจัดระเบียบวาระการประชุม ก.ต.(๓) ควบคุมและดำเนินการประชุมให้เป็นไปโดยเรียบร้อย(๔) รักษาความสงบเรียบร้อยในที่ประชุม ก.ต.ตลอดถึงบริเวณที่ประชุม ก.ต.(๕) แต่งตั้งบุคคลหรือคณะบุคคลเพื่อดำเนินการตามมติของที่ประชุม(๖)อำนาจและหน้าที่อื่นตามที่มีกฎหมายบัญญัติไว้หรือตามที่กำหนดไว้ในข้อบังคับนี้ข้อ ๙ให้เลขานุการ ก.ต. เป็นเลขานุการในที่ประชุม ก.ต. โดยมีหน้าที่ดังนี้(๑) ดำเนินการเรียกหรือนัดประชุม ก.ต.(๒) จัดเตรียมและจัดเก็บรักษาสรรพเอกสารที่เกี่ยวกับการปฏิบัติหน้าที่ของก.ต. ในที่ประชุม(๓) เสนอให้มีการเลือกประธานในที่ประชุมตามข้อ ๕ วรรคสอง(๔) ช่วยประธานในที่ประชุมในการนับคะแนนเสียง(๕) รับผิดชอบและควบคุมการทำรายงานการประชุม(๖)เสนอเรื่องให้คณะอนุกรรมการตุลาการศาลยุติธรรมประจำชั้นศาลที่ ก.ต. แต่งตั้งเพื่อปฏิบัติการและดำเนินการตามพระราชบัญญัติระเบียบข้าราชการฝ่ายตุลาการศาลยุติธรรม(๗) แจ้งหรือยืนยันมติของที่ประชุมไปยังผู้ที่เกี่ยวข้อง(๘) ปฏิบัติการตามที่กำหนดไว้ในกฎหมาย ข้อบังคับหรือตามที่ประธานในที่ประชุม ก.ต. มอบหมายหมวด ๒การประชุม ก.ต. ข้อ ๑๐ในการประชุม ก.ต. ผู้ที่จะอยู่ในที่ประชุมได้ก็เฉพาะแต่ ก.ต. เลขานุการก.ต.และผู้ที่ได้รับอนุญาตจากที่ประชุมข้อ ๑๑การประชุม ก.ต. ย่อมเป็นไปตามกำหนดที่ประธาน ก.ต. เรียกประชุมไว้แต่ประธานก.ต. จะสั่งงดการประชุมตามที่เรียกหรือนัดไว้แล้วก็ได้เมื่อเห็นว่าไม่มีเรื่องที่สมควรจะบรรจุเข้าระเบียบวาระการประชุมในกรณีที่ประธาน ก.ต.หรือผู้ทำการแทนประธานศาลฎีกาเห็นสมควรเรียกประชุมเป็นพิเศษก็ให้เรียกประชุมได้กรรมการตุลาการศาลยุติธรรมจำนวนไม่น้อยกว่าสี่คนอาจเข้าชื่อกันเรียกประชุมได้โดยแจ้งให้เลขานุการ ก.ต. ออกหนังสือนัดประชุม แต่ถ้าพ้นกำหนดนัดประชุมไปสามสิบนาทีแล้วยังไม่ครบองค์ประชุมให้งดการประชุมนั้นกรรมการตุลาการศาลยุติธรรมจำนวนไม่น้อยกว่าสี่คนอาจขอให้บรรจุเรื่องใดเข้าในระเบียบวาระการประชุมครั้งใดก็ได้เมื่อมีการขอให้บรรจุเรื่องใดเข้าในระเบียบวาระการประชุมตามวรรคก่อนให้ประธาน ก.ต. บรรจุเรื่องนั้นเข้าในระเบียบวาระการประชุมข้อ ๑๒การนัดประชุมต้องทำเป็นหนังสือและให้นัดล่วงหน้าไม่น้อยกว่าห้าวันแต่ประธานก.ต. หรือผู้ทำการแทนประธานศาลฎีกาจะนัดเร็วกว่านั้นหรือนัดประชุมโดยวิธีอื่นใดก็ได้เมื่อเห็นว่าเป็นเรื่องด่วน เรื่องจำเป็น หรือมีเหตุสมควรประการอื่นข้อ ๑๓ให้เลขานุการ ก.ต. ส่งระเบียบวาระการประชุมกับเอกสารที่เกี่ยวข้องไปพร้อมกับหนังสือนัดประชุมแต่ประธาน ก.ต. หรือผู้ทำการแทนประธานศาลฎีกาจะให้ส่งเพิ่มเติมอีกในเวลาใดก็ได้ตามที่เห็นว่าจำเป็นหรือสมควรข้อ ๑๔การจัดระเบียบวาระการประชุมให้จัดลำดับ ดังนี้(๑) เรื่องที่ประธานจะแจ้งต่อที่ประชุม(๒) รับรองรายงานการประชุม(๓) เรื่องแจ้งเพื่อทราบ(๔) เรื่องที่ค้างพิจารณา(๕) เรื่องที่เสนอใหม่(๖) เรื่องอื่น ๆ ในกรณีที่ประธาน ก.ต. หรือผู้ทำการแทนประธานศาลฎีกาเห็นสมควรจะจัดลำดับระเบียบวาระการประชุมเป็นอย่างอื่นก็ได้ข้อ ๑๕ให้ผู้มาประชุมลงลายมือชื่อในบัญชีรายชื่อผู้มาประชุมที่จัดเตรียมไว้ก่อนเข้าประชุมทุกครั้งกรรมการผู้ใดไม่อาจมาประชุมตามที่กำหนดให้ยื่นใบลาต่อประธาน ก.ต. ก่อนเริ่มการประชุม และเมื่อได้รับอนุญาตแล้วไม่ให้ถือว่ากรรมการผู้นั้นขาดการประชุมสำหรับการประชุมครั้งนั้นข้อ ๑๖การประชุมของ ก.ต. ต้องมีกรรมการตุลาการศาลยุติธรรมมาประชุมไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดจึงจะเป็นองค์ประชุมกรรมการผู้ใดมีส่วนได้เสียในเรื่องที่พิจารณาห้ามมิให้ผู้นั้นร่วมประชุมและลงมติในเรื่องนั้นแต่หากผู้นั้นได้เข้าประชุมอยู่ก่อนแล้วและการไม่มีสิทธิร่วมประชุมและลงมตินั้นเป็นการชั่วคราวก็ให้นับผู้นั้นเป็นองค์ประชุมในเรื่องนั้นด้วยเมื่อพ้นกำหนดเริ่มประชุมไปสามสิบนาทีแล้วจำนวนกรรมการตุลาการศาลยุติธรรมยังไม่ครบองค์ประชุม ประธาน ก.ต.หรือผู้ทำการแทนประธานศาลฎีกาจะสั่งให้เลื่อนการประชุมไปก็ได้ข้อ ๑๗ในการประชุม ก.ต. ให้ที่ประชุมพิจารณาไปตามลำดับที่จัดไว้ในระเบียบวาระการประชุมทุกเรื่องการเปลี่ยนลำดับระเบียบวาระการประชุม การเลื่อนการประชุมหรือการปิดประชุมหรือเลิกประชุมก่อนเสร็จสิ้นระเบียบวาระการประชุมจะกระทำได้โดยความเห็นชอบของที่ประชุมเท่านั้นประธานในที่ประชุมมีอำนาจปรึกษาที่ประชุมในปัญหาใด ๆหรือสั่งพักการประชุมได้ตามที่เห็นสมควรหมวด ๓การอภิปราย การลงมติและการตีความ ข้อ ๑๘[๒] ในการประชุม ก.ต.ให้กรรมการตุลาการศาลยุติธรรมมีอำนาจหน้าที่เกี่ยวกับการประชุมโดยอิสระ เช่นการอภิปราย แสดงความคิดเห็น ลงมติ และตีความ ทั้งนี้ ให้รวมถึงเลขานุการ ก.ต. ผู้ช่วยเลขานุการก.ต. ตลอดจนบุคคลซึ่งที่ประชุมอนุญาตที่จะกล่าวถ้อยคำใดในทางแถลงข้อเท็จจริงและแสดงความคิดเห็นด้วยโดยอนุโลมในกรณีที่มีการอภิปรายไปในทางที่เป็นผลร้ายแก่บุคคลใดที่ประชุมจะลงมติไปในทางที่เป็นผลร้ายแก่บุคคลนั้นทันทีมิได้จะต้องจัดให้มีการตรวจสอบข้อเท็จจริงเกี่ยวกับเรื่องนั้นรวมทั้งให้โอกาสบุคคลนั้นชี้แจงข้อเท็จจริงก่อน เว้นแต่จะปรากฏพยานหลักฐานเป็นที่ชัดแจ้งอยู่แล้วข้อ ๑๙การลงมติของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนและห้ามมิให้งดออกเสียง ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการออกเสียงลงมติให้กระทำโดยเปิดเผยห้ามมิให้กระทำโดยวิธีการลงคะแนนลับ เว้นแต่จะมีกฎหมายบัญญัติให้กระทำได้ข้อ ๒๐ประธานในที่ประชุมจะสั่งให้รวมหรือแยกประเด็นในการพิจารณาหรือลงมติก็ได้เว้นแต่ที่ประชุมเห็นเป็นอย่างอื่นข้อ ๒๑ในกรณีที่มีการพิจารณาใหม่ของ ก.ต. ตามมาตรา ๕๐ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ หากกรรมการตุลาการศาลยุติธรรมเสนอรายชื่อบุคคลตั้งแต่สามคนขึ้นไปและไม่มีผู้ใดได้คะแนนเสียงถึงกึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ให้มีการลงมติใหม่โดยให้ตัดชื่อผู้ที่ได้คะแนนน้อยที่สุดออกแล้วให้มีการลงคะแนนใหม่จนกว่าจะได้ผู้ซึ่งได้คะแนนไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ในกรณีที่มีผู้ได้รับคะแนนเสียงน้อยสุดตามวรรคหนึ่งเท่ากันมากกว่าหนึ่งคนให้ก.ต. ลงมติในระหว่างผู้ได้รับคะแนนเสียงเท่ากันอีกครั้งหนึ่งก่อนและให้นำผู้ที่ได้รับคะแนนมากในการลงมตินั้นไปดำเนินการตามวรรคหนึ่งต่อไปข้อ ๒๒ถ้ามีปัญหาที่จะต้องตีความข้อบังคับนี้ ให้เป็นอำนาจของที่ประชุมที่จะวินิจฉัยและเมื่อที่ประชุมลงมติวินิจฉัยเป็นประการใดแล้วให้ถือว่าคำวินิจฉัยนั้นเป็นเด็ดขาดการขอให้ที่ประชุมวินิจฉัยตามวรรคหนึ่งอาจกระทำได้โดยประธานในที่ประชุมกรรมการตุลาการศาลยุติธรรมคนหนึ่งคนใดหรือเลขานุการ ก.ต. ขอปรึกษาหมวด ๔การเผยแพร่รายงานการประชุม ข้อ ๒๓ให้เลขานุการ ก.ต. จัดทำรายงานการประชุมของ ก.ต. โดยบันทึกประเด็นที่ประชุมพิจารณาพร้อมด้วยความเห็นทั้งที่เป็นความเห็นของเสียงข้างมากและความเห็นของเสียงข้างน้อยข้อสังเกตและมติของ ก.ต.ข้อ ๒๔ให้ทำสำเนารายงานการประชุมของ ก.ต. ซึ่งที่ประชุมรับรองแล้วไว้อย่างน้อยสองชุดณ ที่ทำการสำนักงานศาลยุติธรรม เพื่อเผยแพร่ต่อข้าราชการตุลาการรายงานการประชุมของ ก.ต.ทุกครั้งจะต้องมีรายชื่อกรรมการตุลาการศาลยุติธรรมที่มาประชุม ที่ลาประชุมและที่ขาดประชุมข้อ ๒๕ เมื่อก.ต. ได้รับรองรายงานการประชุมครั้งใดแล้ว ให้ประธานศาลฎีกาหรือประธานในที่ประชุมของครั้งนั้นลงลายมือชื่อไว้เป็นหลักฐานรายงานการประชุมของ ก.ต. ที่ได้รับรองแล้วแต่ประธานศาลฎีกาหรือประธานในที่ประชุมของครั้งนั้นยังมิได้ลงลายมือชื่อไว้เป็นหลักฐานหรือรายงานการประชุมของ ก.ต. ที่ยังมิได้มีการรับรองเพราะเหตุที่วาระของ ก.ต.สิ้นสุดลง ให้เลขานุการ ก.ต. บันทึกเหตุนั้นไว้ และเป็นผู้รับรองความถูกต้องของรายงานการประชุมนั้นข้อ ๒๖การงดเผยแพร่รายงานการประชุมทั้งหมดหรือแต่บางส่วน ในกรณีที่อาจเป็นที่เสียหายแก่ทางราชการหรืออาจกระทบกระเทือนต่อสิทธิของบุคคลใดให้เป็นไปตามมติของที่ประชุมด้วยคะแนนเสียงไม่น้อยกว่าสามในสี่ของจำนวนกรรมการตุลาการศาลยุติธรรมทั้งหมดเท่าที่มีอยู่แต่ทั้งนี้ต้องจัดทำสำเนารายงานการประชุมของ ก.ต. ในคราวนั้นให้แก่ข้าราชการตุลาการผู้มีส่วนได้เสียเมื่อข้าราชการตุลาการผู้นั้นร้องขอประกาศ ณ วันที่ ๒๑ สิงหาคม พ.ศ. ๒๕๔๓จเร อำนวยวัฒนาประธานกรรมการตุลาการศาลยุติธรรมข้อบังคับการประชุมก.ต. (ฉบับที่ ๒) พ.ศ. ๒๕๕๒[๓]วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๗/ตอนที่ ๘๔ ก/หน้า ๒๗/๑๑ กันยายน ๒๕๔๓[๒] ข้อ ๑๘แก้ไขเพิ่มเติมโดยข้อบังคับการประชุม ก.ต. (ฉบับที่ ๒) พ.ศ. ๒๕๕๒[๓] ราชกิจจานุเบกษาเล่ม ๑๒๖/ตอนที่ ๙๖ ก/หน้า ๓๔/๒๓ ธันวาคม ๒๕๕๒